Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: ha az abban foglalt szabályozás nem kerül módosításra. A 47/2005. (XII. 14.) AB határozat (a továbbiakban: Abh.) szerint
Paragraph Index: 3812

ha az abban foglalt szabályozás nem kerül módosításra. A 47/2005. (XII. 14.) AB határozat (a továbbiakban: Abh.) szerint az Étv. 60. § (3) bekezdésébõl fakadóan az önkormányzat: „a korábbi rendezési tervet nem módosíthatja, ha a település területének vagy annak egy részének felhasználására, beépítésére vonatkozó helyi szabályokon változtatni kíván, hanem csak az Ét(v). és az OTÉK rendelkezéseinek megfelelõ új településszerkezeti tervet fogadhat el határozattal, valamint az erre épülõ új szabályozási tervet és helyi építési szabályzatot alkothat önkormányzati rendelettel.” (ABH 2007, 704, 711.) A fentiek szerint, amennyiben a megyei jogú városok – 2003. december 31-ig – az Étv. hatálybalépése elõtt elfogadott rendezési terveiken változtatni kívántak, akkor nem tekinthettek el az Étv., valamint az OTÉK településrendezéssel kapcsolatos elõírásaitól. 2003. december 31-ét követõen pedig már nem alkalmazhatják az Étv. hatálybalépését megelõzõen elfogadott rendezési terveket, azaz a fenti idõpontig új – az Étv. elõírásainak megfelelõ – rendezési tervet kellett készíteniük. Az Étv. 60. § (3) bekezdése tehát nemcsak a hatálybalépése elõtt alkotott rendezési tervek módosítását korlátozta, hanem expressis verbis megtiltotta azok alkalmazását 2003. december 31-ét követõen. Az 1998. január 1-jén hatályba lépett Étv. átalakította a településrendezés korábbi szabályait, számos feladatot róva az önkormányzatok számára is, így – többek között – településszerkezeti, szabályozási tervet kellett kidolgozniuk, új helyi építési szabályzatot kellett alkotniuk az Étv-nek megfelelõ tartalommal. Ugyanakkor a jogalkotó az Étv. 60. §

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes